Centralt beliggende med gode indkøbsmuligheder, undergrunden/busser og restauranter i nærheden. Det tog ikke ret lang tid at komme ind til byen og vi fik gode rutebeskrivelser af JB. Lejligheden har de faciliteter man har brug for - der var ikke noget vi manglede i den tid vi var der, pænt og rent badeværelse og køkken. Der er dog en del larm fra gaden meget af tiden, da vejen nedenfor er ret trafikeret. Vi brugte det meste af tiden ude af huset, så for nogle få dage kan det gå. JB er meget venlig og hjælpsom, både inden ankomst og mens vi var i London. Ud over rutebeskrivelser, fik vi også gode anbefalinger til spisesteder i området. Han var hurtig til at svare og al kommunikation forløb super godt.